**รายงานการประชุม**

**บุคลากรกองศิลปวัฒนธรรม**

**ครั้งที่ ๕ ประจำปีงบประมาณ ๒๕๖๐**

**วันพุธที่ ๒๑ มิถุนายน ๒๕๖๐ เวลา ๐๙.๐๐ น.**

**ณ ห้องประชุมบัวม่วง ๒ ชั้น ๔ อาคารสำนักงานอธิการบดี**

**-----------------------------------------------------**

**ผู้เข้าประชุม**

๑. ผู้ช่วยศาสตราจารย์เจทญา กิจเกิดแสง ผู้อำนวยการกองศิลปวัฒนธรรม ประธาน

๒ นางสาวกิตตินันท์ จันทวงศ์ บุคลากรกองศิลปวัฒนธรรม

๓. นางรัตนา ดิสสระ บุคลากรกองศิลปวัฒนธรรม

๔. นางสาวสุรีวัลย์ ใจงาม บุคลากรกองศิลปวัฒนธรรม

๕. นายศิริวัฒน์ สายสุนทร บุคลากรกองศิลปวัฒนธรรม

๖. นางสาวนวลพรรณ จำปาเทศ บุคลากรกองศิลปวัฒนธรรม

๗. นายเกศไกรศร แก้วสามารถ บุคลากรกองศิลปวัฒนธรรม

๘. นายถาวร อ่อนละออ บุคลากรกองศิลปวัฒนธรรม

๙. นางสาวทัศนีย์ น้อยแดง บุคลากรกองศิลปวัฒนธรรม

๑๐. นางสาวนฤตยา อภิชาติโยธิน บุคลากรกองศิลปวัฒนธรรม เลขานุการ

**ผู้ไม่เข้าประชุม**

๑. ผู้ช่วยศาสตราจารย์รพีพรรณ สุฐาปัญณกุล ช่วยราชการกองศิลปวัฒนธรรม ติดราชการ

**เริ่มประชุม** เวลา ๐๙.๐๐ น.

ประธานกล่าวเปิดการประชุม และดำเนินการประชุมตามวาระที่กำหนด ดังนี้

**ระเบียบวาระที่ ๑** เรื่องที่ประธานแจ้งให้ที่ประชุมทราบ

๑.๑ คำสั่งมหาวิทยาลัยที่ ศธ ๕๖๗/๒๕๖๐ เรื่อง แต่งตั้งให้ข้าราชการดำรงตำแหน่ง รองผู้อำนวยการสถาบันวิจัยแลพัฒนา จำนวน ๒ ท่าน คือ ๑. นายสมชาย เหลืองสด รองผู้อำนวยการ ฝ่ายบริการวิชาการ ๒. นางสาวพรกนก ศรีงาม รองผู้อำนวยการฝ่ายวิจัย

๑.๒ กองบริหารงานบุคคล แจ้งเรื่อง การนับระยะเวลาในการแจ้งสิทธิอุทธรณ์ ซึ่งผู้ฟ้องคดีสามารถแจ้งอุทธรณ์คำสั่งลงโทษ ให้อุทธรณ์ภายใน ๓๐ วัน นับตั้งแต่วันทราบคำสั่งลงโทษ ซึ่งได้กำหนดเฉพาะสิทธิในการอุทธรณ์ และระยะเวลาการยื่นอุทธรณ์ เท่านั้น แต่ไม่ได้ระบุผู้มีอำนาจในการพิจารณาการอุทธรณ์

๑.๓ บุคลากรกองศิลปวัฒนธรรม ได้เข้าร่วมกิจกรรมจิตอาสาประดิษฐ์ดอกไม้จันทน์ ผูกพันใจ ถวายอาลัย แด่ พ่อหลวง ระหว่างวันที่ ๒๔ พฤษภาคม – ๕ มิถุนายน ๒๕๖๐ เวลา ๐๙.๓๐ – ๑๕.๐๙ น. ณ หอประชุม D-Hall คณะครุศาสตร์อุตสาหกรรม

๑.๔ คำสั่งมหาวิทยาลัยที่ ศธ ๖๒๕/๒๕๖๐ เรื่อง แต่งตั้งให้ข้าราชการดำรงตำแหน่ง ผู้ช่วยคณบดีคณะศิลปศาสตร์ ได้แก่ ผู้ช่วยศาสตราจารย์ผ่องพรรณ จันทร์กระจ่าง

๑.๕ ประกาศมหาวิทยาลัย เรื่อง การดูแลรักษาความปลอดภัยของมหาวิทยาลัยเป็นกรณีพิเศษ เพื่อเพิ่มมาตรการความปลอดภัย ทั้งนี้ หากเกิดเหตุการณ์ผิดปกติขอให้รายงานให้มหาวิทยาลัยทราบ โดยด่วน

/ ๑.๖ สำนักงาน...

๑.๖ สำนักงานคณะกรรมการการอุดมศึกษา แจ้งมติที่ประชุมคณะกรรมการบริหารพนักงานราชการ โดยกำหนดให้ข้าราชการและลูกจ้างประจำ พนักงานราชการ เมื่อสิ้นปีงบประมาณอายุครบ ๖๐ ปี จะต้องสิ้นสุดสัญญาจ้างเมื่อสิ้นปีงบประมาณที่พนักงานราชการอายุครบ ๖๐ ปี

๑.๗ ระเบียบมหาวิทยาลัย ว่าด้วยการเบิกจ่ายเงินค่าตอบแทนในการสอบวัดความรู้ความสามารถสมรรถะนักศึกษา นั้น ให้เป็นไปตามระเบียบของมหาวิทยาลัย ตามข้อกำหนดดังกล่าว

**มติที่ประชุม** รับทราบและมอบให้ผู้เกี่ยวข้องดำเนินการต่อไป

**ระเบียบวาระที่ ๒** รับรองรายงานการประชุมบุคลากร ครั้งที่ ๔ ประจำปีงบประมาณ พ.ศ. ๒๕๖๐

เมื่อวันพุธที่ ๒๑ มิถุนายน ๒๕๖๐

พิจารณาเพื่อรับรองรายงานการประชุมบุคลากรกองศิลปวัฒนธรรม ครั้งที่ ๔ ประจำปีงบประมาณ พ.ศ. ๒๕๖๐ เมื่อวันพุธที่ ๒๒ มิถุนายน ๒๕๖๐ เวลา ๐๙.๐๐ น. ณ ห้องประชุมบัวม่วง ๒ ชั้น ๔ อาคารสำนักงานอธิการบดี

**มติที่ประชุม** ที่ประชุมรับรองรายงานการประชุมโดยมีการแก้ไขข้อความ ดังนี้

หน้า ๒๑ แก้ข้อความ ผู้ไม่เข้าร่วมประชุม (ตัวธรรมดา) เป็น ผู้ไม่เข้าร่วมประชุม (ตัวเข้ม)

หน้า ๒๑ แก้ข้อความ นางสาวรัตนา เสมคำ เป็น นางรัตนา ดิสระ

หน้า ๓๔ แก้ข้อความ ระเบียบวาระที่ ๖ เรื่องอื่นๆ ย้ายข้อความไปอีกหน้าหนึ่ง

**ระเบียบวาระที่ ๓** เรื่องสืบเนื่อง และติดตามงานที่ค้าง

๓.๑ รายงานผลการดำเนินงานทำนุบำรุงศิลปวัฒนธรรม ปีงบประมาณ พ.ศ. ๒๕๕๗

และ ๒๕๕๙ (รายงานประจำปีและตัวเล่มสรุปผลโครงการ)

นายเกศไกรศร แก้วสามารถ รายงาน

|  |  |
| --- | --- |
| **การดำเนินงาน** | **มติ / ปัญหา / ข้อเสนอแนะ / แนวทางแก้ไข** |
| - เล่มรายงานผลการดำเนินงานทำนุบำรุง  ศิลปวัฒนธรรม ปีงบประมาณ พ.ศ. ๒๕๕๗  อยู่ระหว่างรวบรวมข้อมูล  - เล่มรายงานผลการดำเนินงานทำนุบำรุง  ศิลปวัฒนธรรม ปีงบประมาณ พ.ศ. ๒๕๕๙  อยู่ระหว่างตรวจสอบข้อมูลต้นฉบับ และจัดส่ง  โรงพิมพ์ | รับทราบ และมอบผู้นายเกศไกรศร แก้วสามารถ ดำเนินการรวบรวมข้อมูล และจัดทำรูปเล่มรายงาน ให้สมบูรณ์ โดยเร่งด่วน พร้อมเตรียมดำเนินการจัดทำเล่มรายงานผลการดำเนินงานทำนุบำรุงศิลปวัฒนธรรม ปีงบประมาณ พ.ศ. ๒๕๖๐ |

/ ๓.๒ สื่อสิ่งพิมพ์...

๓.๒ สื่อสิ่งพิมพ์ นายศิริวัฒน์ สายสุนทร รายงาน

|  |  |
| --- | --- |
| **การดำเนินงาน** | **มติ / ปัญหา / ข้อเสนอแนะ / แนวทางแก้ไข** |
| **- หนังสือรอบรั้ว มทร.พระนคร**  อยู่ระหว่างดำเนินการรวบรวมข้อมูลเพื่อจัดทำรูปเล่ม  และส่งโรงพิมพ์  **- หนังสือศิลปวัฒนธรรมงามเลื่องลือ ด้วยฝีมือชาว**  **ราชมงคลพระนคร**  อยู่ระหว่างดำเนินการรวบรวมข้อมูลเพื่อจัดทำรูปเล่ม  และส่งโรงพิมพ์ | รับทราบ และมอบนายศิริวัฒน์ สายสุนทร ดำเนินการรวบรวมข้อมูลและส่งโรงพิมพ์ โดยเร่งด่วน |

**ระเบียบวาระที่ ๔** เรื่องเพื่อทราบ

รายงานผลการดำเนินงานของกองศิลปวัฒนธรรม ประจำปีการศึกษา ๒๕๕๙

(ปีงบประมาณ พ.ศ. ๒๕๖๐) ไตรมาสที่ ๓ (เมษายน – มิถุนายน ๒๕๖๐)

๔.๑ งานบริหารทั่วไป

* งานแผนและงบประมาณ

⮚ ผลการจัดสรรงบประมาณรายจ่าย ประจำปีงบประมาณ พ.ศ. ๒๕๖๑

นางสาวกิตตินันท์ จันทวงศ์ รายงาน

|  |  |
| --- | --- |
| **โครงการด้านทำนุบำรุงศิลปวัฒนธรรม** | **งบประมาณที่ได้รับ (บาท)** |
| ๑. โครงการสืบสานประเพณีวัฒนธรรมและวันสำคัญของชาติ | ๒๐๐,๐๐๐ |
| ๒. โครงการราชมงคลพระนคร สนองพระราชดำริเศรษฐกิจพอเพียง | ๑๐๐,๐๐๐ |
| ๓. โครงการประชุมวิชาการและนิทรรศการ ทรัพยากรไทย:ศักยภาพมากล้นมีให้เห็น | ๓๖๑,๐๐๐ |
| ๔. โครงการศึกษาความหลากหลายทางชีวภาพและการอนุรักษ์ทรัพยากรธรรมชาติ  ระดับอุดมศึกษา | ๕๐,๐๐๐ |
| ๕. โครงการบำรุงรักษาต้นไม้ในแปลง ๙๐๕ และศึกษาความหลากหลายทางชีวภาพ | ๕๐,๐๐๐ |
| **รวม** | **๗๖๑,๐๐๐** |

**มติที่ประชุม** รับทราบและมอบงานแผนและงบประมาณ รวบรวมข้อมูล เพื่อจัดทำเป็น

แผนปฏิบัติราชการ ประจำปีงบประมาณ พ.ศ. ๒๕๖๑ และมอบผู้เกี่ยวข้อง

เตรียมการดำเนินการต่อไป

⮚ ผลการดำเนินงานตามแผนยุทธศาสตร์สำนักงานอธิการบดี ประจำปีการศึกษา

พ.ศ. ๒๕๕๙ รอบ ๑๐ เดือน (๑ สิงหาคม ๒๕๕๙ – ๓๑ พฤษภาคม ๒๕๖๐)

นางสาวกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ได้รวบรวมและรายงานผลการดำเนินงานตามแผนยุทธศาสตร์ฯเรียบร้อยแล้ว | รับทราบ |

/ ⮚ สรุปผล...

⮚ สรุปผลการดำเนินงานตามแผนปฏิบัติงาน ประจำการศึกษา พ.ศ. ๒๕๕๙

หน่วยงานกองศิลปวัฒนธรรม พร้อมสรุปปัญหาและแนวทางแก้ไข

นางสาวกิตตินันท์ จันทวงศ์ รายงาน

ประธานในที่ประชุม ได้สอบถามปัญหา อุปสรรค ของการจัดโครงการ ด้านศิลปวัฒนธรรมและสิ่งแวดล้อม ประจำปีการศึกษา ๒๕๕๙ รอบ ๑๐ เดือน (๑ สิงหาคม ๒๕๕๙ – ๓๑ พฤษภาคม ๒๕๖๐) โดยขอให้ผู้รับผิดชอบรายงานผลความพึงพอใจของผู้เข้าร่วมโครงการ และวัตถุประสงค์ ของโครงการ พร้อมนำปัญหา อุปสรรค ของการจัดโครงการดังกล่าว มาร่วมกันวิเคราะห์ในที่ประชุม มาปรับปรุงตามข้อเสนอแนะ และแนวทางแก้ไข เพื่อนำมาปรับปรุงและพัฒนาให้ดีขึ้น ซึ่งสรุปได้ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **โครงการ/กิจกรรม** | | **เวลาดำเนินการ** | **บรรลุวัตถุประสงค์** | **ความพึงพอใจ** | **การดำเนินงาน** | | |
| **ร้อยละ** | **ร้อยละ** | **ปัญหา** | | **ข้อเสนอแนะ/ แนวทางแก้ไข** |
| ๑. | โครงการรวมพลังแห่งความภักดี เพื่อน้อมรำลึกถึงพระมหากรุณาธิคุณหาที่สุดมิได้ แด่ พระบาทสมเด็จพระปรมินทรมหาภูมิพลอดุลยเดช มหิตลาธิเบศ-รามาธิบดี จักรีนฤบดินทรสยามินทรธิราช บรมนาถบพิตร ในโอกาสคล้ายวันพระราชสมภพ ปีที่ ๘๙ | ๒๒ พ.ย. ๕๙ | ๙๕.๖๓ | ๙๕.๙๔ | - | | - |
| ๒. | โครงการ ๑๒ สิงหามหามงคล เฉลิมพระชนม์ ๘๔ พรรษา มหาราชินี | ๑๑ ส.ค. ๕๙ | ๙๒.๔๘ | ๙๘.๑๔ | - | | - |
| ๓. | โครงการ มทร.พระนคร สนองพระราชดำริเศรษฐกิจพอเพียง  **กิจกรรมที่ ๑** กิจกรรมวิถีเศรษฐกิจพอเพียงในวิถีชีวิตไทย | ๒๓ ธ.ค. ๕๙ | ๙๔.๔๓ | ๙๕.๘๒ | ๑. มีความเสี่ยงในการเดินทาง เนื่องจาก พนักงานขับรถใช้ความเร็วสูง | | ๑. มีการรายงานผู้บังคับ บัญชาโดยตรง เพื่อรับทราบ พฤติกรรมการขับขี่ของพนักงานขับรถ |
| **กิจกรรมที่ ๒** กิจกรรมศึกษาดูงานวิถีเศรษฐกิจพอเพียง | ๒๗–๒๘ ม.ค. ๖๐ | ๙๒.๒๗ | ๙๐.๔๓ | | ๑. นักศึกษาบางคนไม่ให้ความร่วมมือในการทำกิจกรรม ซึ่งมาเพียงเพราะต้องการชั่วโมงกิจกรรม | ๑. ทางคณะควรคัดเลือกนักศึกษาที่สนใจเข้าร่วมกิจกรรม และให้ความร่วมมือตลอดการจัดกิจกรรม  ๒. อยากให้เพิ่มระยะเวลาในการจัดโครงการ |
| ๔. | โครงการบำรุงรักษาต้นไม้ในแปลง ๙๐๕ | ๒๖-๒๘ ส.ค. ๕๙ | ๙๔.๐๐ | ๙๑.๒๐ | ๑. กิจกรรมไม่เป็นไปตามกำหนดการ มีการเปลี่ยนแปลง | | ๑. ควรมีการแจ้งกำหนดการ ที่แน่นอนให้กับนักศึกษาทราบล่วงหน้า |
| ๕. | โครงการเยาวชนรุ่นใหม่ใส่ใจสิ่งแวดล้อมเนื่องใน “วันรักต้นไม้ประจำปีของชาติ” | ๒๑ ต.ค. ๕๙ | ๙๖.๐๘ | ๙๘.๐๔ | - | | ๑. กิจกรรมที่ดี  ๒. อยากให้เปลี่ยนกิจกรรม เช่น ปลูกปะการัง |

/ โครงการ...

|  |  |  |  |  |  |  |
| --- | --- | --- | --- | --- | --- | --- |
| **โครงการ/กิจกรรม (ต่อ)** | | **เวลาดำเนินการ** | **บรรลุวัตถุประสงค์** | **ความพึงพอใจ** | **การดำเนินงาน** | |
| **ร้อยละ** | **ร้อยละ** | **ปัญหา** | **ข้อเสนอแนะ/ แนวทางแก้ไข** |
| ๖. | โครงการประชุมสัมมนาเพื่อทำนุบำรุงศิลปวัฒธรรมไทย ๙ มทร. อย่างยั่งยืน | ๒๗-๒๘ ต.ค. ๕๙ | ๙๑.๗๘ | ๙๔.๐๐ | - | ๑.เป็นโครงการที่ดีได้รับความรู้ รวมทั้งได้ฝึกปฏิบัติ  ๒. อยากให้มีการลงชุมชน ในภูมิปัญญาท้องถิ่น ทางปราชญ์ชาวบ้าน |
| ๗. | โครงการวันรพีรำลึก | ๗ ส.ค. ๕๙ | ๙๐.๒๓ | ๙๑.๒๒ | - | - |
| ๘. | โครงการปฏิบัติธรรมถวายเป็นพระราชกุศล แด่ พระบาทสมด็จพระปรมินทรมหาภูมิพลอดุลยเดช หลักสูตร “วิทันตสาสมาธิ รุ่นที่ ๑ ภาคที่ ๒” | พ.ย. ๕๙ – ก.พ. ๖๐ | ๙๐.๔๐ | ๙๓.๖๐ | - | ๑.เป็นโครงการที่มีประโยชน์นำไปใช้ในชีวิตประจำวันได้จริง เหมาะอย่างยิ่งสำหรับผู้สูงวัย และผู้สนใจใฝ่ธรรมะ |
| ๙. | โครงการการจัดการความรู้ด้านศิลปวัฒนธรรม : จากทฤษฎี สู่การปฏิบัติ | ๑๐ ก.พ. ๖๐ | ๙๐.๘๔ | ๙๔.๕๘ | - | ๑.อยากให้เป็นกิจกรรมต่อเนื่อง และรับคนเข้าร่วมโครงการอีก  ๒.คณะกรรมการดำเนินโครงการมี Service Mind ดีมาก  ๓.อยากให้มีกิจกรรมที่หลากหลายมากกว่านี้ และให้เด็กมัธยมสามารถเข้าร่วมกิจกรรมนี้ได้ด้วย  ๔.การประชาสัมพันธ์น้อยไป |
| ๑๐. | โครงการศึกษาแลกเปลี่ยนศิลปวัฒนธรรมอาเซียน | ๑๔-๑๗ พ.ค. ๖๐ | ๙๑.๑๗ | ๙๒.๐๐ | - | ๑.เป็นกิจกรรมที่ดี อยากให้จัดต่อเนื่อง |
| ๑๑. | โครงการราชมงคลพระนครสืบสาน ประเพณีสงกรานต์วิถีไทย | ๑๐ เม.ย. ๖๐ | ๙๑.๔๕ | ๙๐.๙๗ | - | - |
| ๑๒. | โครงการชมรม มทร.พระนคร อาวุโส รักษ์ธรรม รักษ์ไทย  **กิจกรรมที่ ๑** ธรรมะสัญจร สะสมเสบียงบุญรับปีใหม่  ล่องเรือไหว้พระ ๙ วัด | ๑๕ ม.ค. ๖๐ | ๙๘.๑๘ | ๙๐.๙๗ | - | ๑.จัดกิจกรรมย้อนยุคไปมัลลิกา จ. กาญจนบุรี  ๒.ควรมีโครงการจัดไป จ.สมุทรสงคราม เพราะ มีวัดที่มีประวัติศาสตร์ ทั้งวิถีชาวบ้าน-ธรรมะ และเกี่ยวกับพระบาทสมเด็จพระมหากษัตริย์ และ มีผลผลิตของเกษตร ทั้งอาหารพื้นบ้าน |

/ โครงการ...

|  |  |  |  |  |  |  |
| --- | --- | --- | --- | --- | --- | --- |
| **โครงการ/กิจกรรม (ต่อ)** | | **เวลาดำเนินการ** | **บรรลุวัตถุประสงค์** | **ความพึงพอใจ** | **การดำเนินงาน** | |
| **ร้อยละ** | **ร้อยละ** | **ปัญหา** | **ข้อเสนอแนะ/ แนวทางแก้ไข** |
| ๑๒. | โครงการชมรม มทร.พระนคร อาวุโส รักษ์ธรรม รักษ์ไทย  **กิจกรรมที่ ๒** ชมวัง ณ วังบางขุนพรหม และวังลดาวัลย์ | ๑๗ ก.พ. ๖๐ | ๙๘.๑๘ | ๙๔.๒๑ | - | ๑.มีการจัดกิจกรรมน่าสนใจ ทำให้อยากเข้าร่วมกิจกรรมอีก |
| **กิจกรรมที่ ๓** กิจกรรมทัวร์สุขภาพแผนไทยและศึกษา  “พิพิธภัณฑ์การแพทย์ไทย อภัยภูเบศร” | ๒๖ พ.ค. ๖๐ | ๙๘.๕๗ | ๙๗.๘๖ | + | ๑.ควรแจ้งว่าสามารถขึ้นรถที่พระนครเหนือได้ และควรแจ้งว่าเก็บ ๔๕๐ เป็นค่าอะไรบ้าง  ๒.อยากไปทัศนศึกษาต่างประเทศ |
|  | **รวม ๑๒ โครงการ / ๕ กิจกรรม** |  |  | **๙๓.๙๓** |  | |

**มติที่ประชุม** รับทราบ และมอบผู้รับผิดชอบโครงการ/กิจกรรม ดำเนินการปรับปรุงตามข้อเสนอแนะ

และแนวทางแก้ไข เพื่อพัฒนาให้ดีขึ้น

* งานการเงินและบัญชี

⮚ กฎกระทรวงกำหนดหลักเกณฑ์ เงื่อนไขและอัตราในการจ่ายเงินสงเคราะห์

และกำหนดลักษณะของความพิการทุพพลภาพขนาดหนักจนเป็นอุปสรรคสำคัญยิ่ง

ในการประกอบอาชีพหรือในการดำรงชีพ (ฉบับที่ ๒) พ.ศ. ๒๕๖๐ และระเบียบ

กระทรวงการคลังว่าด้วยเงินช่วยเหลือจัดการศพผู้ประสบภัย เนื่องจากการช่วยเหลือ

ราชการ หรือการปฏิบัติตามหน้าที่มนุษยธรรม (ฉบับที่ ๒) พ.ศ. ๒๕๖๐

นางรัตนา ดิสสระ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ด้วยกองคลัง ส่งสำเนาหนังสือกรมบัญชีกลาง เรื่อง กฎกระทรวงได้กำหนดหลักเกณฑ์ เงื่อนไขและอัตราในการเบิกจ่ายเงินสงเคราะห์และกำหนดลักษณะของความพิการทุพพลภาพขนาดหนักจนเป็นอุปสรรคในการประกอบอาชีพ หรือการดำรงชีพ จึงได้ประกาศไว้ในราชกิจจานุเบกษา และระเบียบกระทรวง ดังนี้  ๑. กฎกระทรวงกำหนดหลักเกณฑ์ เงื่อนไขและอัตราในการ  จ่ายเงินสงเคราะห์ และกำหนดลักษณะของความพิการ  ทุพพลภาพขนาดหนักจนเป็นอุปสรรคสำคัญยิ่งในการ  ประกอบอาชีพหรือในการดำรงชีพ(ฉบับที่ ๒) พ.ศ. ๒๕๖๐ ๒. ระเบียบกระทรวงการคลังว่าด้วยเงินช่วยเหลือจัดการศพ  ผู้ประสบภัย เนื่องจากการช่วยเหลือราชการ หรือการปฏิบัติ  ตามหน้าที่มนุษยธรรม(ฉบับที่ ๒) พ.ศ. ๒๕๖๐ | รับทราบ |

/ ⮚ การปฏิบัติ...

⮚ การปฏิบัติงานนอกเวลาราชการ นางสาวกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ดำเนินการเบิกจ่ายตามตารางการปฏิบัติงานนอกเวลาราชการในโครงการส่งเสริมการศึกษาปฏิบัติธรรม “หลักสูตรวิทันตสาสมาธิ รุ่นที่ ๒ ภาคที่ ๑” | รับทราบ |

* งานพัสดุและครุภัณฑ์

⮚ พรบ. การจัดซื้อจัดจ้างและการบริหารพัสดุภาครัฐ พ.ศ. ๒๕๖๐

นางรัตนา ดิสสระ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ด้วยกองคลัง ได้เชิญผู้อำนวยการ และบุคลากร ที่รับผิดชอบงานพัสดุและครุภัณฑ์ เข้าร่วมรับฟัง พรบ.การจัดซื้อจัดจ้างและการบริหารภาครัฐ พ.ศ. ๒๕๖๐ ซึ่งมีวิทยากรจากกระทรวงการคลัง มาให้ความรู้ในเรื่องดังกล่าว ซึ่งในที่ประชุมสรุปได้ว่า กระทรวงการคลัง จะมีการออกพระราชบัญญัติ การจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และมีผลบังคับใช้ตั้งแต่วันที่ ๒๓ สิงหาคม ๒๕๖๐ เป็นต้นไป เพื่อความโปร่งใสในการปฏิบัติงานให้สามารถตรวจสอบได้และไม่ให้เกิดช่องว่างระหว่างการปฏิบัติงาน | รับทราบและมอบหัวหน้างานทุกงาน และผู้เกี่ยวข้องยึดถือและปฏิบัติ |

* งานบุคลากร

⮚ ผลการคัดเลือก “Star Of Service mind” นางกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ผลการคัดเลือก Star Of Service mind ของกองศิลปวัฒนธรรม ประจำปีการศึกษา ๒๕๕๙ ได้แก่ นางสาวกิตตินันท์ จันทวงศ์ ตำแหน่ง เจ้าหน้าที่บริหารงานทั่วไปปฏิบัติการ ซึ่งมีคุณสมบัติตรงตามที่ กบ. กำหนด | รับทราบ และแสดงความยินดีกับผู้ได้รับรางวัล |

⮚ รายงานผลการสอบตามแผนพัฒนาบุคลากร (ศึกษาต่อ) ปีงบประมาณ

พ.ศ. ๒๕๖๐ นางสาวกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ได้ดำเนินการรายงานผลการสอบตามแผนพัฒนาบุคลากร (ศึกษาต่อ) เรียบร้อยแล้ว โดย นายศิริวัฒน์ สายสุนทร **หลักสูตร** ว.ม. สื่อสารมวลชน **ระดับ** ป.โท มหาวิทยาลัยธรรมศาสตร์ **ผลการสอบ** ไม่ได้ไปสอบ เนื่องจากติดภาระกิจในเรื่องการปฏิบัติงานประจำ ซึ่งมีภาระงานที่ตกค้างอยู่ จึงขอผ่อนผัน ในเรื่องการเรียนไปเป็นปีงบประมาณถัดไป | รับทราบ |

/ ⮚ ผลการ...

⮚ ผลการประเมินความพึงพอใจในการปฏิบัติงานของบุคลากร ประจำปีการศึกษา

พ.ศ. ๒๕๕๙ นางสาวกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| กองบริหารงานบุคคล ได้ดำเนินการสรุปผลการประเมินความพึงพอใจในการปฏิบัติงานของบุคลากร กองศิลปวัฒนธรรมประจำปีการศึกษา ๒๕๕๙ โดยมีผู้ประเมินจำนวน ๙ คน จากบุคลากรจำนวน ๑๑ คน คิดเป็นร้อยละ ๘๑.๘๒ ทั้งนี้ได้สรุปความพึงพอใจในการปฏิบัติงานของบุคลากรในแต่ละด้าน ดังนี้  ๑. ด้านเจตคติ ค่าเฉลี่ยในภาพรวม ๔.๕๓ ระดับมากที่สุด  ๒. ด้านความรู้ความสามารถ ค่าเฉลี่ยในภาพรวม ๔.๔๑  ระดับมาก  ๓. ด้านระบบ/กลไก ขั้นตอนกระบวนการ ค่าเฉลี่ยในภาพ  รวม ๔.๖๗ ระดับมากที่สุด  ๔. ด้านการพัฒนาองค์กร ค่าเฉลี่ยในภาพรวม ๔.๕๘ ระดับ  มากที่สุด  ๕. ด้านสภาพแวดล้อมและขวัญกำลังใจ ค่าเฉลี่ยในภาพรวม  ๓.๙๘ ระดับมาก  ๖. ด้านสิ่งอำนวยความสะดวกและระบบสารสนเทศ ค่าเฉลี่ยใน  ภาพรวม ๔.๒๒ ระดับมาก  ซึ่งจากการประเมินความพึงพอใจในการปฏิบัติงานข้างต้น ค่าเฉลี่ยรวม ๔.๔๐ มีผลการประเมินอยู่ในระดับมาก คิดเป็นร้อยละ ๘๘.๐๐ | รับทราบ และเมื่อพิจารณา ระดับค่าเฉลี่ยความพึงพอใจในการปฏิบัติงานของบุคลากร ถือว่าอยู่ในคะแนนระดับมาก และเมื่อดูจากผลงานการทำงานเป็นไปในทิศทางเดียวกัน ทั้งนี้ประธานในที่ประชุมขอขอบคุณบุคลากรที่มีความร่วมแรงร่วมใจ และทำงานกันเป็น Teamwork เป็นอย่างดี และได้คะแนน การประเมินสูงสุดในสำนักงานอธิการบดี |

⮚ รายงานผลค่าเป้าหมายของตัวชี้วัดตามแผนยุทธศาสตร์มหาวิทยาลัย ปีการศึกษา

๒๕๕๙ รอบ ๑๐ เดือน (๑ สิงหาคม ๒๕๕๙ – ๓๑ พฤษภาคม ๒๕๖๐)

นางสาวกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ได้ดำเนินการรายงานผลค่าเป้าหมายของตัวชี้วัดตามแผนยุทธศาสตร์มหาวิทยาลัยฯ เรียบร้อยแล้ว โดยสรุปผลได้ดังนี้**ประเด็นยุทธศาสตร์ที่ ๓**  **ตัวชี้วัดที่ ๓.๑๒** ผลการดำเนินงานอยู่ที่ ร้อยละ ๒๒.๒๒ ของบุคลากรสายวิชาการและสายสนับสนุนที่ศึกษาต่อ ในระดับสูงขึ้น  **ตัวชี้วัดที่ ๓.๑๓** ผลการดำเนินงานอยู่ที่ ร้อยละ ๑๐๐ ของบุคลากรสายสนับสนุนที่ได้รับการสร้างเสริมสมรรถนะ ด้านวิชาชีพการบริหารจัดการและทักษะตามสายงาน | รับทราบ |

/ ⮚ สรุปผล...

⮚ สรุปผลแบบสอบถามความพึงพอใจของผู้รับบริการ กองศิลปวัฒนธรรมรอบ ๑๐ เดือน

( สิงหาคม ๒๕๕๙ – พฤษภาคม ๒๕๖๐ ) นางสาวนฤตยา อภิชาติโยธิน รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ๑. ได้รวบรวมและสรุปผลแบบสอบถามความพึงพอใจ  ของผู้รับบริการในรอบ ๑๐ เดือน (สิงหาคม ๒๕๕๙ –  พฤษภาคม ๒๕๖๐) ของกองศิลปวัฒนธรรม ซึ่งคะแนน  อยู่ที่ค่าเฉลี่ย ๔.๕๑ ระดับดีมาก และเมื่อพิจารณาค่าเฉลี่ย  ความพึงพอใจในการให้บริการของหน่วยงาน ในแต่ละด้าน  มีค่าเฉลี่ยดังนี้  - ด้านเจ้าหน้าที่ให้บริการ ค่าเฉลี่ย ๔.๕๔ ระดับดีมาก  - ด้านสิ่งอำนวยความสะดวก ค่าเฉลี่ย ๔.๓๑ ระดับดี  - ด้านการให้บริการในภาพรวม ค่าเฉลี่ย ๔.๖๗ ระดับดีมาก  ทั้งนี้ เมื่อพิจารณาความพึงพอใจในการให้บริการของ  แบบสอบถามทั้ง ๓ ด้านนั้น ด้านที่มีค่าเฉลี่ยน้อยที่สุด คือ  ด้านสิ่งอำนวยความสะดวก ค่าเฉลี่ยรวม ๔.๓๑ ข้อ ๒.๓  มีการจัดสิ่งอำนวยความสะดวกแก่ผู้รับบริการ เช่น ที่นั่ง  เป็นต้น ค่าเฉลี่ยรวม ๔.๒๘ น้อยที่สุด  ๒. ได้รวบรวมและสรุปผลแบบสอบถามความพึงพอใจของ  ผู้รับบริการใน  รอบ ๑๐ เดือน (สิงหาคม ๒๕๕๙ – พฤษภาคม ๒๕๖๐)  ในแต่ละงาน ดังนี้  - งานบริหารทั่วไป ค่าเฉลี่ย ๔.๔๘  - งานส่งเสริมและเผยแพร่ฯ ค่าเฉลี่ย ๔.๖๔  - งานอนุรักษ์สิ่งแวดล้อม ค่าเฉลี่ย ๔.๔๐ | รับทราบ และมอบหัวหน้างาน และบุคลากรกองศิลปวัฒนธรรม ร่วมกันวิเคราะห์ ความพึงพอใจ ของผู้รับบริการในแต่ละด้าน ว่าด้านใดบ้างที่ควรปรับปรุง เพื่อพัฒนาให้ดีขึ้น |

/ ⮚ ผู้อำนวยการ...

⮚ ผู้อำนวยการกอง และบุคลากร กองศิลปวัฒนธรรม เข้าร่วมประชุม สัมมนา อบรม

ร่วมงาน นางสาวกิตตินันท์ จันทวงศ์ รายงาน

โดยได้มีการบันทึกข้อมูลเข้าระบบ HRM ของผู้อำนวยการ และบุคลากร กองศิลปวัฒนธรรม ที่เข้าร่วมการประชุม สัมมนา อบรม เรียบร้อยแล้ว

|  |  |  |
| --- | --- | --- |
| **ชื่อโครงการอบรม/ประชุม/สัมมนา** | **วันที่/สถานที่** | **ผู้เข้ารับการอบรม/ประชุม/สัมมนา** |
| งาน BIOFIN DAY ภายใต้หัวข้อ “จากฐานทรัพยากรไทยที่มั่นคง สู่นวัตกรรม  การจัดการความหลากหลายทางชีวภาพอย่างยั่งยืน” | วันที่ ๒๒ เมษายน ๒๕๖๐ ณ ไลฟ์สไตล์ ฮอลล์ ชั้น ๒ ศูนย์การค้าสยามพารากอน | นายถาวร อ่อนละออ  นางสาวทัศนีย์ น้อยแดง  นางสาวนวลพรรณ จำปาเทศ |
| โครงการอบรมหลักสูตร Google for Education สำหรับสายวิชาการ | วันที่ ๒–๔ พฤษภาคม ๒๕๖๐ ณ ศูนย์พณิชยการพระนคร  มหาวิทยาลัยเทคโนโลยีราชมงคลพระนคร | ผู้ช่วยศาสตราจารย์เจทญา กิจเกิดแสง |
| โครงการอบรมหลักสูตร Google for Education สำหรับสายสนับสนุน | วันที่ ๕–๗ มิถุนายน ๒๕๖๐ ณ ศูนย์การเรียนรู้ด้วตนเองเทเวศร์ มหาวิทยาลัเทคโนโลยีราชมงคลพระนคร | นางสาวนวลพรรณ จำปาเทศ  นายเกศไกรศร แก้วสามารถ  นางสาวนฤตยา อภิชาติโยธิน |
| โครงการอบรมหัวข้อ “พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐” | วันที่ ๘ พฤษภาคม ๒๕๖๐ ณ ห้องประชุมกรมหลวง ชั้น ๖ คณะครุศาสตร์อุตสาหกรรม | ผู้ช่วยศาสตราจารย์เจทญา กิจเกิดแสง  นางรัตนา ดิสสระ |
| โครงการพัฒนาบุคลากร ผู้ปฏิบัติงาน และผู้บังคับบัญชาที่รับผิดชอบงานด้านสารบรรณ เรื่อง “การพัฒนาคุณภาพงานสารบรรณอิเล็กทรอนิกส์” | วันที่ ๘ – ๑๐ พฤษภาคม ๒๕๖๐ ณ โรงแรมคลาสสิค คามิโอ จังหวัดระยอง | นางสาวทัศนีย์ น้อยแดง  นางสาวนฤตยา อภิชาติโยธิน |
| โครงการพัฒนาศักยภาพบุคลากรสู่ความเป็นเลิศ | วันที่ ๒๔ – ๒๖ พฤษภาคม  ๒๕๖๐ ณ ห้องประชุมบงกชรัตน์ บี โรงแรมรอยัล ริเวอร์ กรุงเทพฯ | นางสาวนวลพรรณ จำปาเทศ |
| โครงการอบรมสัมมนาเชิงปฏิบัติการเสริมศักยภาพบุคลากร : ด้านการประกัน คุณภาพการศึกษา | วันที่ ๒๕–๒๗ พฤษภาคม ๒๕๖๐ ณ บ้านทิพย์สวนทอง รีสอร์ท จังหวัดสมุทรสงคราม | นางรัตนา ดิสสระ  นางสาวนฤตยา อภิชาติโยธิน  นายเกศไกรศร แก้วสามารถ |
| สัมมนาเชิงปฏิบัติการ หัวข้อ “มหาวิทยาลัยกับการจัดการทางด้านศิลปวัฒนธรรม” | วันที่ ๖ – ๗ มิถุนายน ๒๕๖๐ ณ โรงแรมเบเวอร์ลี่ ฮิลล์ ปาร์ค จังหวัดนครสวรรค์ | นางสาวสุรีวัลย์ ใจงาม  นายศิริวัฒน์ สายสุนทร |

/ ชื่อโครงการ...

|  |  |  |
| --- | --- | --- |
| **ชื่อโครงการอบรม/ประชุม/สัมมนา (ต่อ)** | **วันที่/สถานที่** | **ผู้เข้ารับการอบรม/ประชุม/สัมมนา** |
| โครงการพบพระพบธรรมในวันธรรมสวนะ | เมื่อวันศุกร์ที่ ๙ มิถุนายน ๒๕๖๐ ณ วิหารพุทธมณฑล จังหวัดนครปฐม | นายศิริวัฒน์ สายสุนทร  นางรัตนา ดิสสระ  นางสาวนฤตยา อภิชาติโยธิน  นายเกศไกรศร แก้วสามารถ |

**มติในที่ประชุม** รับทราบและมอบผู้ที่เข้าร่วมโครงการข้างต้น จัดทำแบบติดตามการนำ

ความรู้และทักษะหลังจากการไปฝึกอบรม ประชุมสัมมนา ดูงาน ที่ได้รับการพัฒนา มาใช้ประโยชน์ด้านใดบ้าง

ทั้งนี้ สำหรับโครงการอบรมงานสารบรรณอิเล็กทรอนิกส์ และโครงการพัฒนาศักยภาพบุคลากรสู่ความเป็นเลิศ นั้นมอบหมายให้บุคลากรทุกคนหมุนเวียนกันเข้าร่วมโครงการในปีต่อไป

⮚ งานเกษียณอายุราชการ ประจำปี ๒๕๖๐ นางสาวสุรีวัลย์ ใจงาม รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ซึ่งในปีนี้มีผู้เกษียณอายุ ทั้งหมดจำนวน ๒๘ คน และจัดงานเกษียณอายุราชการ ในวันศุกร์ที่ ๒๒ กันยายน ๒๕๖๐ ณ คณะบริหารธุรกิจ และจะมีการประชุมคณะกรรมการดำเนินการจัดงานเกษียณอายุราชการ ประจำปี ๒๕๖๐ ครั้งที่ ๒ ในวันจันทร์ที่ ๒๔ กรกฎาคม ๒๕๖๐ ทั้งนี้ กองศิลปวัฒนธรรม จะมีการมอบของที่ระลึก โดยจัดทำเป็นภาพถ่ายพร้อมกรอบ ให้แก่ผู้เกษียณอายุราชการ ซึ่งได้จัดเป็นประจำทุกปี | รับทราบ และมอบนายศิริวัฒน์ สายสุนทรออกแบบภาพถ่าย และนางสาวนวลพรรณ จำปาเทศ ประสานงานขอภาพถ่ายจาก สำนักวิทยบริการและเทคโนโลยีสารสนเทศ |

* งานประชุม

⮚ ประชุมบุคลากรกองศิลปวัฒนธรรม ครั้งที่ ๕ ประจำปีงบประมาณ ๒๕๖๐

นางสาวกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ได้จัดประชุมบุคลากรกองศิลปวัฒนธรรม ครั้งที่ ๕ ประจำปีงบประมาณ ๒๕๖๐ ในครั้งนี้ เมื่อวันพุธที่ ๒๑ มิถุนายน ๒๕๖๐ เวลา ๐๙.๐๐ น. ณ ห้องประชุมบัวม่วง ๒ ชั้น ๔ สำนักงานอธิการบดี ดำเนินการเรียบร้อยแล้ว | รับทราบ |

/ - งานสารบรรณ....

* งานสารบรรณ

⮚ การดำเนินงานใช้ระบบสารบรรณอิเล็กทรอนิกส์(E-doc) นางสาวนฤตยา อภิชาติโยธิน

รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| กองศิลปวัฒนธรรมมีการใช้งานระบบสารบรรณอิเล็กทรอนิกส์ (E-doc) ในช่วง เดือน เมษายน – มิถุนายนดังนี้  ๑. มีผู้ใช้ จำนวน ๑๑ คน  ๒. มีการ Login จำนวน ๑๑,๒๖๔ ครั้ง  ๓. มีหนังสือทั้งหมดในระบบ จำนวน ๕,๔๘๘ เรื่อง | รับทราบ และมอบนางสาวนฤตยา อภิชาติโยธิน ติดตามการเข้าใช้งานระบบสารบรรณอิเล็กทรอนิกส์ (E-Doc) และให้บุคลากร ในสังกัดเปิดระบบ พร้อมรับทราบในระบบ ให้เรียบร้อยทุกคน ตามนโยบายการส่งเสริมการใช้ระบบอิเล็กทรอนิกส์ มาใช้ในการปฏิบัติงานให้มหาวิทยาลัยเป็น Digital University |

* งานประกันคุณภาพ ระดับสำนักงานอธิการบดี

⮚ การจัดทำรายงานการประเมินตนเอง (SAR) รอบ ๑๐ เดือน (๑ สิงหาคม ๒๕๕๙ –

๓๑ พฤษภาคม ๒๕๖๐) ทั้งตัวบ่งชี้หลักตามเป้าหมายคุณภาพของสำนักงานอธิการบดี

ประจำปีการศึกษา พ.ศ. ๒๕๕๙ และตัวบ่งชี้ย่อยตามภารกิจของหน่วยงาน

นางรัตนา ดิสสระ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| อยู่ระหว่างดำเนินการรวบรวมข้อมูล เพื่อใช้ประกอบในการตรวจประเมินตนเอง ระดับสำนักงานอธิการบดี | รับทราบ และมอบผู้เกี่ยวข้องเร่งดำเนินการจัดส่งข้อมูลพร้อมหลักฐาน และมอบนางรัตนา ดิสสระ รวบรวมข้อมูล |

⮚ ข้อมูลผลการดำเนินงานตามตัวบ่งชี้ที่หน่วยงานรับผิดชอบใน “ระบบติดตามการพัฒนา

คุณภาพภายใน (IQA)” ของสำนักงานอธิการบดี รอบ ๖ เดือน และ ๑๐ เดือน ประจำปีการศึกษา

พ.ศ. ๒๕๕๙ นางรัตนา ดิสสระ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| อยู่ระหว่างรวบรวมข้อมูล และดำเนินการกรอกข้อมูลในระบบ IQA ในลำดับต่อไป | รับทราบ และมอบนางรัตนา ดิสสระ ดำเนินการภายในเวลาที่กำหนด |

/ ⮚ กำหนดการ...

⮚ กำหนดการตรวจประเมินคุณภาพภายในของสำนักงานอธิการบดี ประจำปีการศึกษา

พ.ศ. ๒๕๕๙ นางรัตนา ดิสสระ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| สำนักงานอธิการบดี ได้มีหนังสือขอแจ้งกำหนดการการตรวจประเมินคุณภาพภายใน สำนักงานอธิการบดี ประจำปีการศึกษา ๒๕๕๙ ดังนี้  - กำหนดการทวนสอบรายงานการประเมินตนเอง (ซ้อมตรวจ)  ในวันที่ ๒๙ – ๓๐ มิถุนายน ๒๕๖๐ โดยกองศิลปวัฒนธรรมขอตรวจวันที่ ๔ กรกฎาคม ๒๕๖๐ เนื่องจากติดภาระกิจโครงการศึกษาความหลากหลายทางชีวภาพ และการอนุรักษ์ทรัพยากรธรรมชาติ ระดับอุดมศึกษา  - ตรวจประเมินคุณภาพภายใน ระดับสำนักงานอธิการบดี  ในวันที่ ๒๐ – ๒๑ กรกฎาคม ๒๕๖๐ | รับทราบ และมอบนางรัตนา ดิสสระ ดำเนินการรวบรวมข้อมูลและหลักฐาน เพื่อเตรียมการตรวจประเมินคุณภาพภายใน |

* งานประกันคุณภาพ ระดับมหาวิทยาลัย ในองค์ประกอบที่ ๔ การทำนุบำรุงศิลปะ

และวัฒนธรรม

⮚ แผนการดำเนินงานประกันคุณภาพและการตรวจประเมินคุณภาพภายในปีการศึกษา

๒๕๕๙ นางรัตนา ดิสสระ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| อยู่ระหว่างเตรียมดำเนินการขอข้อมูลที่เกี่ยวข้องจากทุกคณะ และรวบรมข้อมูล เพื่อใช้ประกอบในการตรวจประเมินคุณภาพ ระดับมหาวิทยาลัย | รับทราบ และมอบนางรัตนา ดิสสระ จัดทำหนังสือขอข้อมูลจากทุกคณะ เพื่อดำเนินการรวบรวมข้อมูลจากคณะและกองศิลปวัฒนธรรม ให้ครบถ้วนในภาพรวมของมหาวิทยาลัยต่อไป |

⮚ รายงานการเข้าร่วมโครงการอบรมสัมมนาเชิงปฏิบัติการเสริมศักยภาพบุคลากร :

ด้านการประกันคุณภาพการศึกษา นางรัตนา ดิสสระ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| จากการเข้าร่วมโครงการอบรมสัมมนาเชิงปฏิบัติการเสริมศักยภาพบุคลากร : ด้านการประกันคุณภาพการศึกษา เมื่อวันที่ ๒๕ – ๒๗ พฤษภาคม ๒๕๖๐ กองศิลปวัฒนธรรม ได้รับผิดชอบในข้อที่ ๔ การทำนุบำรุงศิลปะและวัฒนธรรม ตัวบ่งชี้ที่ ๔.๑ ระบบและกลไกการทำนุบำรุงศิลปะและวัฒนธรรม โดยใช้เกณฑ์การประเมินเดิมของ สกอ. | รับทราบ และมอบนางรัตนา ดิสสระ ดำเนินการเตรียมเอกสาร ตามเกณฑ์การตรวจประเมินของ สกอ. ต่อไป |

/ - งานการจัดการ...

* งานการจัดการความรู้ (KM)

⮚ ทำความเข้าใจ เรื่อง KM ในบทบาทหน้าที่

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ประธานในที่ประชุมแจ้งให้บุคลากรทุกคนของ กองศิลปวัฒนธรรม ทราบถึงบทบาทหน้าที่ในด้านการจัดการความรู้ภายในองค์กร ซึ่งบุคลากรทุกคนสามารถทำหน้าที่ด้าน KM ได้ทุกคน โดยนำความรู้ที่ได้จากการเข้าร่วม โครงการ อบรม ประชุม สัมมนา มาถ่ายทอดให้บุคลากรของหน่วยงานได้ทราบและถือปฏิบัติ | รับทราบ |

⮚ กิจกรรมแลกเปลี่ยนเรียนรู้ภายในหน่วยงาน โดยงานบริหารงานทั่วไป ได้จัดทำแผ่นพับ

เรื่อง การจัดทำรายงานการประชุมให้แล้วเสร็จ ภายใน ๓ วัน เพื่อถ่ายทอดให้แก่

บุคลากรในหน่วยงานทราบ และนำไปเป็นแนวทางในการจัดทำรายงานการประชุม

ในงานของตนเองต่อไป

นางสาวนฤตยา อภิชาติโยธิน รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| กลุ่มงานบริหารทั่วไป ได้มีการจัดทำแผ่นพับ โดย นางสาวนฤตยา อภิชาติโยธิน ได้ถ่ายทอดองค์ความรู้ คู่มือการจัดทำรายงานการประชุมให้แล้วเสร็จภายใน ๓ วัน ซึ่งข้อมูล ที่ปรากฎในคู่มือนั้น สรุปได้ ๔ ขั้นตอน ดังนี้  ๑. เมื่อประธานกล่าวเปิดงาน ผู้ได้รับมอบหมายจะมีหน้าที่กดเครื่องบันทึกเสียง และจดบันทึกรายละเอียดของการประชุมในแต่ละวาระ เฉพาะที่เป็นประเด็นสำคัญ พร้อมมติที่ประชุม  ๒. นำรายงานที่จดบันทึก พร้อมไฟล์เสียง มาประกอบการเขียนรายงาน ในกรณีที่ไม่แน่ใจหรือฟังไม่ทัน เพื่อความถูกต้องตรงประเด็น  ๓. จัดพิมพ์รายงานการประชุม ตามรายละเอียดที่สรุป เพื่อให้ประธานตรวจสอบความถูกต้อง  ๔. แก้ไขรายงานที่มีข้อผิดพลาด เพื่อเตรียมรับรองรายงานประชุมในครั้งต่อไป  ทั้งนี้ บุคลากรสามารถนำไปเป็นแนวทางในการจัดทำรายงานการประชุมต่างๆ ให้เสร็จทันภายในระยะเวลาที่กำหนด เพื่อลดขั้นตอน/ระยะเวลาในการปฏิบัติงาน ดังกล่าวได้ | รับทราบ และมอบบุคลากรกองศิลปวัฒนธรรม นำไปเป็นแนวทางในการปฏิบัติงานได้ |

/ ⮚ โครงการ...

⮚ โครงการพัฒนาบุคลากร ผู้ปฏิบัติงาน และผู้บังคับบัญชาที่รับผิดชอบงานด้านสารบรรณ

เรื่อง “การพัฒนาคุณภาพงานสารบรรณอิเล็กทรอนิกส์”นางสาวนฤตยา อภิชาติโยธิน

รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| จากการเข้าร่วมโครงการพัฒนาบุคลากร ผู้ปฏิบัติงาน และผู้บังคับบัญชาที่รับผิดชอบงานด้านสารบรรณ เรื่อง “การพัฒนาคุณภาพงานสารบรรณอิเล็กทรอนิกส์” เมื่อวันที่ ๘ – ๑๐ พฤษภาคม ๒๕๖๐ ได้มีการบรรยายถึงขั้นตอนในการจัดทำหนังสือราชการ ทั้งภายในและภายนอกหน่วยงาน ตามหลักระเบียบสำนักนายกรัฐมนตรี ว่าด้วยงานสารบรรณ และแนะนำการใช้ ระบบ E-Meeting ของมหาวิทยาลัย | รับทราบ และมอบนางสาวนฤตยา อภิชาติโยธิน นำความรู้ที่ได้จากการอบรมมาพัฒนา และเป็นแนวทางในงานด้านสารบรรณให้ดียิ่งขึ้น |

⮚ โครงการอบรมหลักสูตร Google for Education นางสางนวลพรรณ จำปาเทศ

รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| จากการเข้าร่วมอบรมหลักสูตร Google for Education สายสนับสนุน เมื่อวันที่ ๕ – ๗ มิถุนายน ๒๕๖๐ โดยวิทยากร ได้มีการแนะนำการใช้โปรแกรมภายใต้ของ Google เพื่อเพิ่มประสิทธิการทำงานของบุคลากรในหน่วยงาน ทั้งงานด้านเอกสาร การจัดทำแบบประเมิน การนัดหมายการประชุม เป็นต้น เพื่อลดการใช้กระดาษ และส่งเสริมการเป็น Digital University | รับทราบ และมอบนางสาวนวลพรรณ จำปาเทศ วางแผนในด้านการทำแบบประเมิน, การประชุม และการทำหนังสือราชการเพื่อนำมาใช้ในหน่วยงาน ดังนี้  - Google Calendar จัดทำปฏิทินกิจกรรมของกองศิลปวัฒนธรรม  - Google Docs การจัดทำหนังสือราชการ  - Google Form การทำแบบประเมินผลเข้า  ร่วมโครงการต่างๆ โดประเมินในระบบ |

⮚ สัมมนาเชิงปฏิบัติการ หัวข้อ “มหาวิทยาลัยกับการจัดการทางด้านศิลปวัฒนธรรม”

นางสุรีวัลย์ ใจงาม รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| กิจกรรมในโครงการประกอบด้วย เสวนาทางวิชาการ เรื่อง “บทบาทหน้าที่ของมหาวิทยาลัยกับการทำงานวัฒนธรรมและการบริหารจัดการทางวัฒนธรรมภายใต้นโยบายไทยแลนด์ ๔.๐” และการบรรยายพิเศษเรื่อง มหาวิทยาลัยท้องถิ่นกับมุมมองทางวัฒนธรรม” การเสวนาเรื่อง “การขับเคลื่อนงานทางวัฒนธรรมกับการเปลี่ยนแปลงทางสังคม” พร้อมกิจกรรมปฏิบัติการกลุ่มย่อย (work shop) | รับทราบ และมอบนางสาวสุรีวัลย์ ใจงาม นำข้อมูล จากการเข้าร่วมโครงการมาเป็นแนวทางในการดำเนินโครงการด้านศิลปวัฒนธรรม เพื่อพัฒนาให้ดียิ่งขึ้น |

/ ⮚ โครงการ...

⮚ โครงการส่งเสริมการศึกษาปฏิบัติธรรม “หลักสูตรวิทันตสาสมาธิ รุ่นที่ ๒ ภาคที่ ๑”

ระหว่างวันที่ ๕ มิถุนายน – ๒๖ กันยายน ๒๕๖๐ นางสาวกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| โครงการปฏิบัติธรรมถวายเป็นพระราชกุศล แด่ พระบาท สมเด็จพระปรมินทรมหาภูมิพลอดุลยเดช หลักสูต “วิทันตสาสมาธิ รุ่นที่ ๒ ภาคที่ ๑” ซึ่งกำหนดจัดในวันที่ ๕ มิถุนายน – ๒๖ กันยายน ๒๕๖๐ ณ ห้องประชุมกรมหลวง ชั้น ๖ คณะครุศาสตร์อุตสาหกรรม เวลา ๑๗.๐๐ – ๑๙.๐๐ น. ทั้งนี้มีผู้สนใจเข้าร่วมโครงการ จำนวน ๓๕ คน ซึ่งเป็นบุคลากรทั้งหน่วยงานภายในมหาวิทยาลัย บุคลากรภายนอกทั้งภาครัฐและเอกชน ทั้งนี้ ได้มีการแบ่งหน้าที่ความรับผิดชอบของบุคลากร ออกเป็น ๒ กลุ่ม เพื่อรับลงทะเบียน และดูแลความเรียบร้อย ทั้งใเรื่องอาหารว่าง เครื่องดื่ม พิธีกร และด้านระบบระบบสารสนเทศ เพื่อให้ การดำเนินงานให้เป็นไปตามที่สถาบันพลังจิตตานุภาพ กำหนด | รับทราบ และมอบบุคลากรของกองศิลปวัฒนธรรม รับผิดชอบในหน้าที่ของตนเอง เพื่อให้เป็นไป ด้วยความเรียบร้อย |

๔.๒ งานส่งเสริมและเผยแพร่ศิลปวัฒนธรรม

* Website กองศิลปวัฒนธรรม การลงปฏิทินกิจกรรมใน Web มทร.พระนคร

นางสาวนวลพรรณ จำปาเทศ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ใน Website กองศิลปวัฒนธรรม ยังขาดข้อมูลบางส่วน ดังนี้  - ประวัติกองศิลปวัฒนธรรม, โครงสร้าง, รูปบุคลากรใหม่  - งานบริหารทั่วไป   * งานงบประมาณ * งานสารบรรณ * การเงินและบัญชี   - งานส่งเสริมและเผยแพร่ศิลปวัฒนธรรม   * แผนการดำเนินงานทำนุฯ * รายงานผลการดำเนินงาน * สื่อสิ่งพิมพ์ * รายงานประชุมคณะกรรมการทำนุฯ | รับทราบ และมอบหัวหน้างานจัดหาข้อมูลในส่วนที่ยังขาด และมอบนางสาวนวลพรรณ จำปาเทศ นำข้อมูลดังกล่าว ขึ้น Website ให้ครบถ้วน |

/ - Facebook...

* Facebook กองศิลปวัฒนธรรม นางสาวนวลพรรณ จำปาเทศ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| มีการอัพเดทข้อมูลและกิจกรรมต่างๆ ดังนี้  - การอบรม Google for Education สำหรับสนับสนุน  - กิจกรรมการชมรม มทร.พระนคร อาวุโส  - โครงการ “วิทันตสาสมาธิ”  - โครงการประชุมสัมมนาเพื่อการทำนุบำรุงศิลปวัฒนธรรมไทย  ๙ มทร.อย่างยั่งยืน  - การประชุมวิชาการนานาชาติ ครั้งที่ ๘  - การประชุมคณะกรรมการดำเนินงานโครงการ อพ.สธ. – มทร.พระนคร  - โครงการพบพระพบธรรมในวันธรรมสวนะ ณ วิหารพุทธมณฑล  - การประชุมศึกษาดูงาน เครือข่าย C - อพ.สธ  - กิจกรรมราชมงคลพระนคร หลอมรวมใจด้วยความภักดี ร่วมประดิษฐ์  ดอกไม้จันทน์ “ภักดีภูมินทร์” | รับทราบ และมอบนางสาวนวลพรรณ จำปาเทศ ดำเนินการ |

* การจัดทำสื่อสิ่งพิมพ์ นายศิริวัฒน์ สายสุนทร

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| หนังสือรอบรั้ว มทร.พระนคร และหนังสือศิลปวัฒนธรรม งามเลื่องลือ ด้วยฝีมือชาวราชมงคลพระนคร อยู่ระหว่างขั้นตอนการจัดหน้า | รับทราบ และมอบนายศิริวัฒน์ สายสุนทร ดำเนินการโดยเร่งด่วน |

* ประชุมคณะกรรมการสารรักษ์วัฒนธรรม ครั้งที่ ๑ ประจำปีงบประมาณ ๒๕๖๐

นายศิริวัฒน์ สายสุนทร รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ได้จัดประชุมคณะกรรมการสารรักษ์วัฒนธรรม ครั้งที่ ๑ ประจำปีงบประมาณ ๒๕๖๐ เมื่อวันศุกร์ที่ ๑๖ มิถุนายน ๒๕๖๐ เวลา ๑๓.๓๐ น. ณ ห้องประชุมรพีพัฒน์ ชั้น ๓ สำนักงานอธิการบดี เป็นไปด้วยความรียบร้อย | รับทราบ และมอบนายศิริวัฒน์ สายสุนทร ดำเนินการจัดทำรายงานการประชุม ให้แล้วเสร็จภายในระยะเวลาที่กำหนด |

/ - โครงการ...

* โครงการศึกษาแลกเปลี่ยนศิลปวัฒนธรรมอาเซียน ระหว่างวันที่ ๑๔ – ๑๗ พฤษภาคม ๒๕๖๐

ณ Pannasastra University of Cambodia, Siem Reap Campus และแหล่งศิลปวัฒนธรรม แห่งโลกตะวันออก ราชอาณาจักรกัมพูชา นางสาวสุรีวัลย์ ใจงาม รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| โครงการศึกษาแลกเปลี่ยนศิลปวัฒนธรรมอาเซียน เมื่อวันที่วันที่ ๑๔– ๑๗ พฤษภาคม ๒๕๖๐ ณ Pannasastra University of Cambodia, Siem Reap Campus และแหล่งศิลปวัฒนธรรม แห่งโลกตะวันออก ราชอาณาจักรกัมพูชา โครงการดังกล่าว ดำเนินการไปด้วยดี บรรลุ ตามวัตถุประสงค์ ร้อยละ ๙๑.๑๗ ความพึงพอใจ ของผู้เข้าร่วมโครงการ ร้อยละ ๙๒.๐๐  ซึ่งโครงการดังกล่าว จะมีการถ่ายทอดองค์ความรู้ ดังนี้  - ด้านขนมไทย  - ด้านงานมาลัย  ในส่วนสร้างองค์ความรู้ ในเชิงเปรียบเทียบระหว่างไทย และกัมพูชา ใน ๕ ด้าน มีดังนี้  - วัฒนธรรมการแต่งกาย  - วัฒนธรรมการแสดง  - วัฒนธรรมด้านอาหาร  - วัฒนธรรมด้านภาษา  - วัฒนธรรมด้านสถาปัตยกรรม | รับทราบ และมอบนางสาวสุรีวัลย์ ใจงาม ดำเนินการจัดทำ เรื่อง เบิกจ่ายให้เรียบร้อย และติดตามในส่วนของผู้เข้าร่วมโครงการ ส่งข้อมูลในส่วนขององค์ความรู้เชิงเปรียบเทียบ |

๔.๓ งานอนุรักษ์สิ่งแวดล้อม

- ประชุมเครือข่าย C – อพ.สธ ภาคกลางตอนล่าง

⮚ เมื่อวันที่ ๓ – ๔ พฤษภาคม ๒๕๖๐ ณ ห้องประชุม Main Conference

มหาวิทยาลัยนเรศวร จังหวัดพิษณุโลก นายถาวร อ่อนละออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| จากการเข้าร่วมประชุมเครือข่าย C – อพ.สธ. ภาคกลางตอนล่าง เมื่อวันที่ ๓ – ๔ พฤษภาคม ๒๕๖๐ ณ ห้องประชุม Main Conference มหาวิทยาลัยนเรศวร จังหวัดพิษณุโลก ซึ่งภายในกิจกรรมมีการแลกเปลี่ยนเรียนรู้กับเครือข่ายเชิงประเด็น อพ.สธ. – สกอ. ทั้ง ๙ เครือข่ายทั่วประเทศ โดย สกอ. เป็นผู้ดูแลเครือข่ายทุกเครือข่าย | รับทราบ และมอบงานอนุรักษ์สิ่งแวดล้อม ศึกษาข้อมูลที่ได้จากการประชุมเครือข่าย นำมาเป็นแนวทางในการปฏิบัติงานได้ |

/ ⮚ เมื่อวันที่...

⮚ เมื่อวันที่ ๑ – ๒ มิถุนายน ๒๕๖๐ ณ ศูนย์อนุรักษ์พันธุกรรมอันเนื่องมาจากพระราชดำริฯ

จังหวัดนครราชสีมา นายถาวร อ่อนละออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| จากการศึกษาดูงาน เมื่อวันที่ ๑-๒ มิถุนายน ๒๕๖๐ ณ ศูนย์อนุรักษ์พันธุกรรมอันเนื่องมาจากพระราชดำริฯ  จังหวัดนครราชสีมามีการจัดทำ (ร่าง) แผนปฏิบัติการ เครือข่าย C – อพ.สธ. ภาคกลางตอนล่าง ได้นำประเด็นยุทธศาสตร์ ทั้ง ๓ ด้าน ได้แก่  - ประเด็นยุทธศาสตร์ที่ ๑ การบริหารจัดการเครือข่ายให้มี  ความเข้มแข็งและยั่งยืน  - ประเด็นยุทธศาสตร์ที่ ๒ การดำเนินการเชิงรุกเพื่อขับเคลื่อน  ภารกิจ  - ประเด็นยุทธศาสตร์ที่ ๓ การส่งเสริมให้เครือข่ายเข้าไปมีบทบาท  ร่วมกับภาคส่วนต่างๆ  โดยในแต่ละประเด็นยุทธศาสตร์ นั้น ประกอบด้วย แผนงาน/กิจกรรม/โครงการ พร้อมตัวชี้วัด-เป้าหมาย ในการดำเนินงาน | รับทราบ และมอบงานอนุรักษ์สิ่งแวดล้อมนำข้อมูล (ร่าง) แผนปฏิบัติการ เพื่อนำมาใช้ประกอบการดำเนินโครงการ อพ.สธ. ของมหาวิทยาลัยต่อไป |

* ประชุมคณะทำงานโครงการอนุรักษ์พันธุกรรมพืชฯ ครั้งที่ ๓ ประจำปีงบประมาณ ๒๕๖๐ นายถาวร อ่อนละออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ประชุมคณะทำงานโครงการอนุรักษ์พันธุกรรมพืชฯ ครั้งที่ ๓ ประจำปีงบประมาณ ๒๕๖๐ เมื่อวันอังคารที่ ๓๐ พฤษภาคม ๒๕๖๐ เวลา ๑๓.๓๐ น. ณ ห้องประชุมรพีพัฒน์ ชั้น ๓ สำนักงานอธิการบดี ดำเนินการเรียบร้อยแล้ว | รับทราบ และนางสาวทัศนีย์ น้อยแดง ได้จัดทำรายงานการประชุม เรียบร้อยแล้ว |

- ประชุมคณะกรรมการดำเนินโครงการ(อพ.สธ.-มทร.พระนคร) ประจำปีงบประมาณ

๒๕๖๐ นายถาวร อ่อนละออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ประชุมคณะกรรมการดำเนินโครงการ(อพ.สธ.-มทร.พระนคร) ประจำปีงบประมาณ ๒๕๖๐ เมื่อวันศุกร์ที่ ๙ มิถุนายน ๒๕๖๐ เวลา ๑๔.๐๐ น. ณ ห้องประชุมรพีพัฒน์ ชั้น ๓ สำนักงานอธิการบดี ดำเนินการเรียบร้อยแล้ว | รับทราบ และนางสาวทัศนีย์ น้อยแดง ได้จัดทำรายงานการประชุม เรียบร้อยแล้ว |

/ - Website...

- Website อพ.สธ นายถาวร อ่อนละออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ได้มีการอัพเดทข้อมูลของกิจกรรมด้าน อพ.สธ. ที่เกี่ยวข้องอย่างต่อเนื่องและสม่ำเสมอ | รับทราบ และมอบงานอนุรักษ์สิ่งแวดล้อมดำเนินการส่งข้อมูลกิจกรรมด้าน อพ.สธ. ที่เกี่ยวข้อง และตรวจสอบข้อมูลให้ถูกต้อง และครบถ้วน ก่อนที่จะส่งข้อมูลดังกล่าว ให้นางสาวนวลพรรณ จำปาเทศ เพื่อลงเว็บไซต์ |

- ชมรม มทร.พระนคร อาวุโส

⮚ กิจกรรมทัวร์สุขภาพแผนไทย และการศึกษา ดูงาน “พิพิธภัณฑ์การแพทย์แผนไทย

อภัยภูเบศร” จังหวัดปราจีนบุรี เมื่อวันศุกร์ที่ ๒๖ พฤษภาคม ๒๕๖๐

นายถาวร อ่อนละออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| กิจกรรมทัวร์สุขภาพแผนไทย และการศึกษา ดูงาน “พิพิธภัณฑ์การแพทย์แผนไทยอภัยภูเบศร” จังหวัดปราจีนบุรี เมื่อวันศุกร์ที่ ๒๖ พฤษภาคม ๒๕๖๐ ดำเนินการเป็นไปด้วยดี ทั้งนี้ได้สรุปความพึงพอใจกับการเข้าร่วมกิจกรรม ค่าเฉลี่ย ๔.๗๖ ร้อยละ ๙๕.๒๑ และมีข้อเสนอแนะ ดังนี้  - ผู้เข้าร่วมแจ้งว่า ควรมีเจ้าหน้าที่คอยประสานงานโครงการ  สอบถามเรื่องการขึ้นรถ ณ จุดใดบ้าง  - ควรมีแบบนี้อย่างต่อเนื่อง  - ต้องการมีกิจกรรมศึกษาดูงาน ณ ต่างประเทศ | รับทราบ และใช้เป็นข้อมูลประกอบการจัดกิจกรรมครั้งต่อไป |

**ระเบียบวาระที่ ๕** เรื่องเพื่อพิจารณา

การเตรียมการดำเนินงานของกองศิลปวัฒนธรรม ประจำปีการศึกษา ๒๕๕๙

(ปีงบประมาณ พ.ศ. ๒๕๖๐) ไตรมาสที่ ๔ (กรกฎาคม – กันยายน ๒๕๖๐)

๕.๑ งานบริหารทั่วไป

- งานแผนและงบประมาณ

⮚ การเสนอของบประมาณเงินรายได้ ประจำปี พ.ศ. ๒๕๖๑

นางสาวกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| อยู่ระหว่างรอหนังสือจากกองนโยบายและแผน เรื่อง การจัดทำคำเสนอของบประมาณเงินรายได้ ประจำปี พ.ศ. ๒๕๖๑ | รับทราบ และมอบหัวหน้างานทุกกลุ่มงานดำเนินการเตรียมจัดทำคำเสนอของบประมาณ เงินรายได้ ประจำปีงบประมาณ พ.ศ. ๒๕๖๑ |

**/** - งานบุคลากร...

- งานบุคลากร

⮚ การใช้แบบข้อตกลงการประเมินผลสัมฤทธิ์ของข้าราชการพลเรือนในสถาบันอุดมศึกษา

และพนักงานมหาวิทยาลัย สายวิชาการและสายสนับสนุน เพื่อเลื่อนขั้นเงินเดือน/

ค่าตอบแทน ตั้งแต่ ๑ ตุลาคม ๒๕๖๐ เป็นต้นไป นางสาวกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ประธานในที่ประชุม ได้แจ้งรายละเอียดการใช้แบบข้อตกลงการประเมินผลสัมฤทธิ์ของข้าราชการพลเรือนในสถาบันอุดมศึกษาและพนักงานมหาวิทยาลัย สายวิชาการและสายสนับสนุน เพื่อเลื่อนเงินเดือน/ ค่าตอบแทนใหม่ โดยมีผลตั้งแต่ ๑ ตุลาคม ๒๕๖๐ เป็นต้นไป | รับทราบ และมอบงานบุคลากรแจ้งผู้เกี่ยวข้องทราบและถือปฏิบัติ |

- งานประกันคุณภาพ

⮚ การตรวจประเมินคุณภาพภายใน สำนักงานอธิการบดี

นางรัตนา ดิสสระ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| - กำหนดการทวนสอบรายงานการประเมินตนเอง (ซ้อมตรวจ)  จาก เดิมวันที่ ๒๙ – ๓๐ มิถุนายน ๒๕๖๐  **เป็น วันที่ ๔ กรกฎาคม ๒๕๖๐**  - ตรวจประเมินคุณภาพภายใน ระดับสำนักงานอธิการบดี  ในวันที่ ๒๐ – ๒๑ กรกฎาคม ๒๕๖๐ | รับทราบ และมอบนางรัตนา ดิสสระ เตรียมข้อมูลให้เรียบร้อย พร้อมประสานงานขอข้อมูลจากหัวหน้างานทุกกลุ่มงาน |

⮚ การตรวจประเมินคุณภาพภายใน ระดับมหาวิทยาลัย

นางรัตนา ดิสสระ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| กำหนดการตรวจประเมินคุณภาพ ภายในระดับมหาวิทยาลัย อยู่ในช่วงระหว่างเดือน มิถุนายน – กรกฎาคม ๒๕๖๐ | รับทราบ และมอบนางรัตนา ดิสสระ จัดทำหนังสือขอข้อมูลจากทุกคณะ เพื่อใช้ในการตรวจประเมิน |

- งานประชุม

⮚ ประชุมบุคลากรกองศิลปวัฒนธรรม ครั้งที่ ๖ ประจำปีงบประมาณ ๒๕๖๐

นางสาวกิตตินันท์ จันทวงศ์ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ประชุมบุคลากรกองศิลปวัฒนธรรม ครั้งที่ ๖ ประจำปีงบประมาณ ๒๕๖๐ มีกำหนดในเดือน สิงหาคม ๒๕๖๐ | รับทราบ และมอบนางสาวนฤตยา อภิชาติโยธิน เตรียมวาระการประชุมในครั้งต่อไป |

**/** - กิจกรรม ๕ ส...

- กิจกรรม ๕ ส

⮚ ติดตามกำหนดการตรวจ ๕ ส นางสาวนฤตยา อภิชาติโยธิน รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| กำหนดการตรวจ ๕ ส ภายในกองศิลปวัฒนธรรม ในวันศุกร์ที่ ๗ กรกฎาคม ๒๕๖๐ เวลา ๑๓.๓๐ น. และตรวจระดับสำนักงานอธิการบดี ในวันพุธที่ ๑๒ กรกฎาคม ๒๕๖๐ เวลา ๐๙.๐๐ น. | รับทราบ และมอบบุคลากรเตรียมรับการตรวจกิจกรรม ๕ส ภายในหน่วยงาน |

๕.๒ งานส่งเสริมและเผยแพร่ศิลปวัฒนธรรม

* ประชุมคณะกรรมการทำนุบำรุงศิลปวัฒนธรรมฯ ครั้งที่ ๓ ประจำปี งบประมาณ ๒๕๖๐

นางสุรีวัลย์ ใจงาม รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ประชุมคณะกรรมการทำนุบำรุงศิลปวัฒนธรรมฯ ครั้งที่ ๓ ประจำปีงบประมาณ ๒๕๖๐ มีกำหนดในเดือน สิงหาคม ๒๕๖๐ | รับทราบ และมอบนายเกศไกรศร แก้วสามารถ เตรียมวาระการประชุมดังกล่าว |

- การจัดทำสารรักษ์วัฒนธรรม นายศิริวัฒน์ สายสุนทร รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ประชุมคณะกรรมการสารรักษ์วัฒนธรรม ครั้งที่ ๒ ประจำปีงบประมาณ ๒๕๖๐ ในเดือนสิงหาคม ๒๕๖๐ และจัดส่งวารสาร สารรักษ์วัฒนธรรม ทุกฉบับแล้วเสร็จ พร้อมแบบตอบรับและแบบสอบถาม ทั้งหน่วยงานภายในมหาวิทยาลัย และหน่วยงานภายนอก | รับทราบ และมอบนายศิริวัฒน์ สายสุนทร ดำเนินการ |

* การจัดทำฐานข้อมูล

⮚ ฐานข้อมูลภูมิปัญญาและวัฒนธรรม ๙ มทร. นางสาวนวลพรรณ จำปาเทศ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| อยู่ระหว่างการจัดทำคู่มือแนะนำการนำข้อมูล เข้าฐานข้อมูลภูมิปัญญาและวัฒนธรรม ๙ มทร. | รับทราบ และมอบนางสาวนวลพรรณ จำปาเทศ ดำเนินการ |

⮚ ฐานข้อมูล อพ.สธ ๙ คณะ นางสาวทัศนีย์ น้อยแดง รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| อยู่ระหว่างรวบรวมข้อมูล เพื่อจัดทำฐานข้อมูลของทั้ง ๙ คณะ และกองศิลปวัฒนธรรม | รับทราบ และมอบนางสาวทัศนีย์ น้อยแดง ดำเนินการ |

**/** ⮚ ฐานข้อมูล...

⮚ ฐานข้อมูลงานวิจัยวัฒนธรรม ๙ มทร. นางสาวนวลพรรณ จำปาเทศ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| อยู่ระหว่างดำเนินการรวบรวมข้อมูลงานวิจัย ที่เกี่ยวข้องกับงานด้านวัฒนธรรม เพื่อนำข้อมูลลงในฐานข้อมูลงานวิจัยวัฒนธรรม ๙ มทร. | รับทราบ และมอบนางสาวนวลพรรณ จำปาเทศ ดำเนินการ |

๕.๓ งานอนุรักษ์สิ่งแวดล้อม

- ประชุมคณะทำงานโครงการอนุรักษ์พันธุกรรมพืชฯ ครั้งที่ ๔ ประจำปีงบประมาณ

๒๕๖๐ นายถาวร อ่อนละออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| อยู่ระหว่างเตรียมการจัดทำวาระประชุมคณะทำงานโครงการอนุรักษ์พันธุกรรมพืชฯครั้งที่ ๔ ประจำปีงบประมาณ ๒๕๖๐ ในเดือนกรกฎาคม ๒๕๖๐ | รับทราบ และมอบงานอนุรักษ์สิ่งแวดล้อม ดำเนินการ จัดทำวาระการประชุมและเอกสารการประชุมให้เรียบร้อย |

- ประชุมเตรียมจัดนิทรรศการ “ทรัพยากรไทย : ศักยภาพมากล้นมีให้เห็น”

นายถาวร อ่อนลออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ได้จัดทำหนังสือขอข้อมูลจากทุกคณะและหน่วยงาน ที่เกี่ยวข้อง เตรียมจัดนิทรรศการ “ทรัพยากรไทย : ศักยภาพมากล้นมีให้เห็น” เรียบร้อยแล้ว โดยจะจัดประชุมเตรียมความพร้อมร่วมกับ คณะทำงานโครงการอนุรักษ์พันธุกรรมพืชฯครั้งที่ ๔ ประจำปีงบประมาณ ๒๕๖๐ ในเดือน กรกฎาคม ๒๕๖๐ | รับทราบ และมอบงานอนุรักษ์สิ่งแวดล้อม ดำเนินการ จัดทำวาระการประชุมและเอกสารการประชุมให้เรียบร้อย |

- ส่งโครงการ อพ.สธ. ประจำปีงบประมาณ ๒๕๖๒ นายถาวร อ่อนละออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| อยู่ระหว่างดำเนินการรวบรวมข้อมูลโครงการ อพ.สธ. ประจำปีงบประมาณ พ.ศ. ๒๕๖๒ จากทุกคณะ และหน่วยงานที่เกี่ยวข้อง โดยจะมีการประชุมแจ้ง การดำเนินงานในการประชุมเดือน กรกฎาคม ๒๕๖๐ เพื่อนำส่งข้อมูลดังกล่าว ในเดือน สิงหาคม ๒๕๖๐ ไปยัง | รับทราบ และมอบนายถาวร อ่อนละออ ดำเนินการ |

**/** - โครงการ...

- โครงการศึกษาความหลากหลายทางชีวภาพ และการอนุรักษ์ทรัพยากรธรรมชาติ

ระดับอุดมศึกษา ในวันที่ ๓๐ มิถุนายน – ๒ กรกฎาคม ๒๕๖๐ ณ พื้นที่สนองพระราชดำริฯ

สวนสัตว์เปิดเขาเขียว จังหวัดชลบุรี นายถาวร อ่อนละออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| **ดำเนินการเรียบร้อยแล้ว ได้แก่เรื่องต่อไปนี้**   * การขออนุมัติจัดซื้อจัดจ้าง * การขออนุมัติรายชื่อที่เข้าร่วมโครงการ จำนวน ๔๐ คน * ประสานงานเรื่องรถ * การจัดเตรียมเอกสาร   **อยู่ระหว่างดำเนินการ**   * การทำหนังสือยืมเงืน | รับทราบ และมอบนายถาวร อ่อนละออ ดำเนินการ  ในส่วนที่เกี่ยวข้อง |

- กิจกรรมชมรม มทร.พระนคร อาวุโส

⮚ กิจกรรมนมัสการ หลวงพ่อฤาษีลิงดำ วัดท่าซุง และสักการะพระพุทธมงคลลือเลื่อง

วัดสังกัสรัตนคีรี และเที่ยวชมตลาดเก่าหรือตลาดโบราณตรอกโรงยา จังหวัดอุทัยธานี

ในวันเสาร์ที่ ๒๔ มิถุนายน ๒๕๖๐ นายถาวร อ่อนละออ รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| **ดำเนินการเรียบร้อยแล้ว ได้แก่เรื่องต่อไปนี้**   * อาหารเช้า * การขออนุมัติรายชื่อที่เข้าร่วมกิจกรรม * ประสานงานเรื่องรถ   **อยู่ระหว่างดำเนินการ**   * นัดหมายผู้เข้าร่วมกิจกรรมอีกครั้ง | รับทราบ และมอบนายถาวร อ่อนละออ ดำเนินการ พร้อมแจ้งสมาชิกชมรม มทร. พระนคร อาวุโส สะดวกขึ้นรถ ณ ศูนย์พระนครเหนือ เวลา ๐๖.๐๐ น. และศูนย์เทเวศร์ เวลา ๐๖.๓๐ น. |

๕.๔ การปรับเปลี่ยนการดำเนินงานในกองศิลปวัฒนธรรม นางสาวกิตตินันท์ จันทวงศ์

รายงาน

|  |  |
| --- | --- |
| **ผลการดำเนินการ** | **มติ / ปัญหา / ข้อเสนอแนะ / แนวทางแก้ไข** |
| ขอให้หัวหน้างานในแต่ละกลุ่มงานมอบหมายภาระงาน แก่บุคลากรในกลุ่มงานให้ชัดเจน เพื่อลดปัญหาล่าช้าในการทำงาน พร้อมแจ้งประธานในที่ประชุมให้ทราบด้วย  ทั้งนี้ งานบริหารทั่วไป ได้แจ้งภาระงานตามตำแหน่ง ดังนี้  ๑. นางสาวนฤตยา อภิชาติโยธิน  ตำแหน่ง เจ้าหน้าที่บริหารงานทั่วไป  - งานสารบรรณ  - งานประชุมบุคลากร กองศิลปวัฒนธรรม  - งานบริหารความเสี่ยงและควบคุมภายใน | รับทราบ และมอบหัวหน้างานดำเนินการ |

/ ผลการดำเนิน...

|  |  |
| --- | --- |
| **ผลการดำเนินการ (ต่อ)** | **มติ / ปัญหา / ข้อเสนอแนะ / แนวทางแก้ไข** |
| - งานกิจกรรม ๕ส  - สรุปแบบสอบถามของผู้มารับบริการภายในหน่วยงาน  ๒. นางรัตนา ดิสสระ ตำแหน่ง เจ้าหน้าที่บริหารงานทั่วไป  - งานพัสดุลัครุภัณฑ์  - งานการเงินและบัญชี  - งานประกันคุณภาพการศึกษา ระดับสำนักงานอธิการบดี  และระดับมหาวิทยาลัย  - งานการจัดการความรู้ในองค์กร  ๓. นางสาวกิตตินันท์ จันทวงศ์ ตำแหน่ง หัวหน้างานบริหารทั่วไป  - งานบุคลากร  - งานแผนและงบประมาณ  - งานโครงการด้านการจัดการความรู้และด้านส่งเสริม  การศึกษาปฏิบัติธรรมฯ  ส่วนงานอื่นๆ ให้มีการปรับเปลี่ยนการทำงานภายใต้นโยบายมหาวิทยาลัย ที่จะเป็น Digital University และไทยแลนด์ ๔.๐ ด้วย | รับทราบ และมอบหัวหน้างานดำเนินการ |

**ระเบียบวาระที่ ๖** เรื่องอื่นๆ

๖.๑ นัดหมายการประชุมครั้งต่อไป ในเดือนสิงหาคม ๒๕๖๐

**มติที่ประชุม** รับทราบ

**เลิกประชุม**  เวลา ๑๑.๓๐ น.

นางสาวนฤตยา อภิชาติโยธิน ผู้จดรายงานการประชุม

ผู้ช่วยศาสตราจารย์เจทญา กิจเกิดแสง

ผู้ตรวจรายงานการประชุม